152 L. G. PAREAU 



ZoROASTER religione coniunctam gentein suam reformare voluit, respublicas 

 Graeci condebant, de Romanis notissimum est illud : 



//Tu regere imperio populos, Romane, memento!" 



et revera imperio gentes multas excoluerunt atque orbem antiquum paene 

 Universum coniunxerunt. 



Per Lanc vero civilem plane coniunctionem omnia et ipsa fiebant unice 

 civilia. Literae, historia, artes ad civitatem adstringebantur, virtus ipsa 

 civilis modo erat, religio item civitati tota subiecta. — Qui externis liuius- 

 modi moribus, ad civitatis legem exactis, veram nondum contineri virtu- 

 tem, sed altiorem esse debere hominis excellentiam cernerent, philosophi 

 fuerunt , ut modo vidimus. Itaque alius etiam' et excelsioris generis com- 

 munionem , coniunctionem , societatem expetiverunt. Sodalitium suum con- 

 didit Ptthagoras, amore suos secum ipso coniungere Socrates studebat , 

 amicitiaque eos inter sc consociabat. Omnium vero maxime Plato totam 

 aliquam rempublicam informandam iudicabat, qua coniuncti homines ad 

 similitudinem cum Deo vera virtute et sanctitate adducerentur. Sed et in 

 hac non legem, non legis praecepta et vim et poenas dominari, imo vero 

 unicam in ea rectricem omnium volebat esse institutionem. Homines enim , 

 ut celeberrima antri illius subterranei imagine descripsit et paene depinxit, 

 vulgo in inferioribus haerent, vanis rerum imaginibus et umbris delectan- 

 tur , et in bis vincti vitam omnem degunt. Sunt bis vinculis liberandi , 

 sursum erigendi, ad sublimiora evehendi, ut id quod vere pulcrum, bonum, 

 iustum sanctumque est in plena solis luce videant et ei vitam consecrent. 

 Agendum autem id unice rfj naiSeia, institutione *). Communiter igitur 

 cives omnes in republica instituantur , institutione excelsiore gaudeant com- 

 muniter qui civitatis vindices, sublimi autem planeque pliilosoplia qui prin- 

 cipes reipublicae sunt futuri. Sic unam omnes matrem habentes civitatem , 

 TTjV firjTQi'Sa, principes suos ut institutores patresque amabunt, se niutuo 

 ut una educatos iustitutosque fratres diligent. Orieturque societas, in qua 

 suum quidem singuli negotium peragunt, nemo autem suum unius commo- 



=) De RejjM. L. VII , initio. 



